Aṭas n yimusnawen i yerran lwelha-nsen ɣer weḥric n tussna n wemdan, ladɣa seg tmettiyin tiqburin, anda yezmer uɣref ad inadi ɣef laṣel-is, d tjaddit-is, d uzaṛ-is amenzu i wakken ad yesseḥbiber fell-as, ad t-id-yesmektay, ad-t-yelmed ad t-yesselmed i tarwa-s, d tarwa n yal amaziɣ anda yella, anadi deg umezruy aqbur n tmetti d asekfel n tudert n yimenzanneɣ s ttawil n yiwellihen imecṭaḥ i d-yegran deg tmetti am wanawen n tudert id yettbanen deg temṣukt, neɣ di tɣessa n yixxamen d tudrin n zik, iselsa imensayen, tiqerrabin, tissirin n uzemmur, d leqdicat wertent tlawin am uzeṭṭa, abernus, taqendurt n leqbayel, aqeccabi..